ความน่าสนใจของกองทุน MEGA10-A คืออะไร
ความน่าสนใจของ MEGA10-A เป็นกองทุนที่มีนโยบายการลงทุนบนบริษัทที่เป็น Global Brand ชั้นนำของโลก ที่สำคัญคือ จะคัดเลือกเพียง 10 ตัวเท่านั้นในแต่ละช่วงเวลา ซึ่งจดทะเบียนในตลาดหลักทรัพย์ประเทศสหรัฐอเมริกา วิธีการเลือกลงทุนของ MEGA10-A จะเน้นไปที่ความได้เปรียบทางการแข่งขันของแบรนด์ระดับโลก ได้แก่

1. มูลค่าของแบรนด์มีผลในเชิงบวกต่อราคาหุ้นของบริษัท โดยต้องเป็นแบรนด์ที่คนทั่วไปรู้จัก ใครเห็นก็จะนึกถึงอยู่ตลอดเวลา

2. มีกลุ่มลูกค้าและนักลงทุนที่จงรักภักดีต่อแบรนด์อย่างชัดเจน แม้จะปรับขึ้นราคา ไม่มีโปรโมชัน ลูกค้ากลุ่มนี้ก็กลับมาใช้บริการอยู่เสมอ

3. รายได้กระจายตัวอยู่ในหลากหลายภูมิภาคทั่วโลก จึงช่วยลดความเสี่ยงหากประเทศใดประเทศหนึ่งเกิดปัญหา ก็สามารถมีรายได้จากที่อื่นเข้ามาทดแทนได้ 

โดยมีกลยุทธ์ในการบริหารกองทุนแบบ “Rule Based Approach” ซึ่งมีปัจจัยที่ใช้คัดเลือกหุ้น คือ
1. หุ้นต้องมีคุณภาพ (Quality) จดทะเบียนในตลาดหลักทรัพย์สหรัฐฯ 
2. มูลค่าหุ้น (Valuation) ต้องไม่แพงจนเกินไป
3. ขนาดของมูลค่าหุ้น (Size) มีมูลค่ากิจการที่สูง
4. สภาพคล่อง (Liquidity) ต้องดี มีการซื้อขายหมุนเวียนในตลาดอย่างสม่ำเสมอ
ความรู้ทางการเงิน,ตลาดการเงิน & ผลิตภัณฑ์และบริการทางการเงิน